|  |  |  |
| --- | --- | --- |
| Description: grb.TIF | Република Сeрбия  Автономна Покраїна Войводина  **Покраїнски секретарият за образованє, предписаня, управу**  **и национални меншини - национални заєднїци**  Булевар Михайла Пупина 16, 21000 Нови Сад  Т: +381 21 487 48 19, 487 45 12, 487 41 57;  F: +381 21 487 46 14  Ounz@vojvodinа.gov.rs | |
|  | ЧИСЛО: 128-451-41/2017-01 | ДАТУМ: 13. фебруара 2017. року |

На основи члeна 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за финансованє и софинансованє основних и штреднїх школох у АПВ хтори реализую двоязичну наставу («Службени новини АПВ», число 6/17), а у вязи зоз Покраїнску скупштинску одлуку о буджету Автономней Покраїни Войводини за 2017. рок («Службени новини АПВ», число 69/16), **Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият) розписує**

**КОНКУРС**

**ЗА ФИНАНСОВАНЄ И СОФИНАНСОВАНЄ ОСНОВНИХ И ШТРЕДНЇХ ШКОЛОХ У АВТОНОМНЕЙ ПОКРАЇНИ ВОЙВОДИНИ ХТОРИ РЕАЛИЗУЮ ДВОЯЗИЧНУ НАСТАВУ У 2017. РОКУ**

Конкурс ше розписує на суму средствох хтори обезпечени з Покраїнску скупштинску одлуку о буджету Автономней Покраїни Войводини за 2017. рок на окремним роздїлу Секретарияту за финансованє и софинансованє основних и штреднїх школох у АПВ хтори реализую двоязичну наставу у 2017. року (у дальшим тексту: двоязични школи) у суми **4.560.000,00** и то:

1. за oсновне образованє

- програмски трошки у функциї реализациї двоязичней настави (финансованє окончовательох хтори реализую двоязичну наставу, трошкох материялу за образованє, фахового усовершованя занятих – обука наставного кадру у жеми и инoжемстве, трошки набавки фаховей литератури и дидактичного материялу, як и шицких других трошкох у функциї реализациї двоязичней настави **1.235.000,00 динари,**

- набавка опреми у функциї реализациї двоязичней настави **950.000,00 динари,**

1. за штреднє образованє

- програмски трошки у функциї реализациї двоязичней настави (финансованє окончовательох хтори реализую двоязичну наставу, трошкох материялу за образованє, фахового усовершованя занятих – обука наставного кадру у жеми и инoжемстве, трошки набавки фаховей литератури и дидактичного материялу, рочней членарини за лиценцу Кембридж центру и чланарини за медзинародну матуру – ИБ, як и шицких других трошкох у функциї реализациї двоязичней настави **1.805.000,00 динари,**

- набавка опреми у функциї реализациї двоязичней настави **570.000,00 динари**.

Хаснователь длужен при набавки услугох и опреми поступац у складзе з одредбами Закона о явних набавкох («Службени глашнїк РС», число 124/12, 14/15 и 68/15).

**УСЛОВИЯ КОНКУРСА**

***1. Подношителє вимаганя***

Право на додзельованє средствох маю установи основного и штреднього образованя хтори достали согласносц Министерства просвити, науки и технолоґийного розвою (у дальшим тексту: Министерство) за виводзенє двоязичней настави.

***2. Критериюми за розподзельованє средствох***

При одредзованю висини средствох за програмски трошки хтори у функциї реализациї двоязичней настави, ше применює шлїдуюци критериюми:

* число наставнїкох хтори участвую у двоязичней настави,
* число школярох у двоязичней настави,
* оправданосц у смислу дальшого розвиваня двоязичней настави.

При одредзованю висини средствох за набавку опреми у функциї реализациї двоязичней настави, ше применює шлїдуюци критериюми:

* число двоязичних оддзелєньох и
* число наставних предметох хтори ше преподава двоязично.

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од 13. фебруара **2017. року** на интернет адреси Секретарияту [**www.puma.vojvodina.gov.rs**](http://www.puma.vojvodina.gov.rs).

Вимаганя ше доручує по пошти на адресу: Покраїнски секретарият за образованє, предписаня, управу и национални меншини - национални заєднїци з назначеньом «Конкурс за двоязичну наставу», Булевар Михайла Пупина 16, 21000 Нови Сад, або ше их подноши особнє, з придаваньом на писарнїци покраїнских орґанох управи у Новим Садзе (у прижемю будинку Покраїнскей влади).

Ґу прияви на конкурс ше подноши и шлїдуюцу документацию:

* фотокопию акта з яким ше доказує достату согласносц Министерства,
* нєвязане понукнуце-предрахунок за програмски трошки, набавку опреми (калкулацию трошкох).

**Термин за подношенє приявох на Конкурс то 3. марец 2017. року.**

Секретарият затримує право питац од подношителя вимаганя, по потреби, додатну документацию и информациї, односно за додзельованє средствох одредзиц виполнєнє потребних условийох.

Нєблагочасни або нєподполни прияви ше нє будзе розпатрац.

Резултати Конкурса буду обявени на интернет презентациї Секретарияту.

**Заинтересована особи додатни информациї у вязи зоз Конкурсом можу достац у Секретарияту на телефони: 021/487 4819, 487 4512, 487 4157, 487 4262 и 487 4451.**

Покраїнски секретар,

Михаль Нїлаш, с.р.